
Iubite confrate, 

De doua luni de zile am inalta onoare de a fi numit 
Director General al Teatrelor in locul onor. D-lui C. I. 
Stancescu, demisionat in urma unei inspectiuni financiare, 
care a gasit Casa Teatrului intr-o stare foarte neregulata. 

Numirea mea a facut obiectul multor comentarii, unele 
simpatice, altele ostile, in deosebite cercuri. Nu ar fi nimic 
de zis in aceasta privinta; fiecare e liber sa judece un lucru 
asa cum il taie capul si cum il indeamna inima. Dar se 
întrebau unii: care sunt titlurile acestui om tânăr si de 
nastere obscura, pentru a ocupa un loc pe care il ocupasera 
niste barbati asa de venerabili si de nume ilustru, ca domnii 
Ion Ghica, Gr. C. Cantacuzino si C. I. Stancescu? La aceasta 
intrebare, care inca din cand in cand se mai face prin unele 
locuri, raspund: 

Întâi. Având de mult - pe cand a fi junimist nu era asa de 
neprimejdios lucru ca acuma - fericirea sa fiu admis in 
societatea literara ,Junimea”, m-am facut cunoscut in acest 
cerc ca un scriitor constiincios si ca un foarte calduros 
amator de teatru si de muzica. Daca mi-e permis a fi 
indiscret, - în acest cerc, de alminteri cam dificil la gusturi, 
m-am bucurat totdeauna, şi ca amator şi ca cunoscător, de o 
oarecare deosebită stimă. În sânul acestei colonii literare, 
pierdută într-o vreme de nebulozitate politică din atenţia 
publicului, am avut câteodată, şi cu producerile mele şi în 
schimbul de idei, mici succese, a căror scumpă amintire nu 
se va şterge niciodată din inima mea; căci acele succese, 
datorate, fireşte, mai mult buneivointe a fruntasilor cercului 
decât talentului meu - care nu mă îndur a zice că nu era 

pentru ceva si el in aceasta, - m-au incurajat a lupta multá 
vreme cu asprimea soartei si cu prigonirea oamenilor. 

Al doilea: Eram un om care mai mult sau mai putin 
treceam in fata publicului de autor dramatic, - stiti, iubite 
confrate, ca eu, actualul director al Teatrului, sunt autorul 
pieselor „O Noapte Furtunoasa”, „Leonida fata cu 
Reactiunea”, „O Scrisoare Pierdută” şi „D'ale Carnavalului”, 
—şi încă un autor dramatic unic în ţară... Nu vă speriaţi, 
iubite confrate, unic nu prin talent, ci prin altceva: eram şi 
sunt unicul autor dramatic fluierat... Şi ce fluiere!... Le aud 
încă... De atunci ocolesc străzile cu linii de tramways, de 
atunci am rămas cu un fel de antipatie de anarhist contra 
sergentilor de oraş; semnalele lor mă aruncă într-o 
melancolie foarte neplăcută. 

Suficiente sau nu aceste titluri ale mele, faţă cu titlurile 
literare şi special teatrale ale onor. mei predecesori, - am 
fost numit. 

Îndată ce am venit la Teatru Director, am descoperit, afară 
de cele găsite de d. inspector financiar Constantinescu, nişte 
greşeli de administrare, din care cea mai slabă s-ar numi 
patentă incapacitate, iar cele mai grave se numesc 
delapidare, abuz de încredere şi furt. 

Când un om însărcinat să mânuiască bani publici ia din 
acei bani şi îi întrebuinţează pentru nevoile sale particulare, 
se numeşte delapidator; când un om subtilizează o valoare 
ce i s-a încredinţat şi caută să nu dea seama de ea, se 
numeşte abuzator de încredere, şi acela care își însuşeşte 
dintr-o casă de fier o sumă a altcuiva anume se numeşte hot. 
Nu e asa? 

Cum se numeste acum acela ce, fiind mai mare peste 
necredinciosul depozitar, il ingaduie indelunga vreme, ani 
intregi, sá exercite aceste industrii? Acela, mai marele, se 
numeste in mai multe feluri, dupa motivele diverse ale 
ingaduelii sale; daca cu stiinta, complice; daca din nebagare 
de seama, neglijent; daca din incredere oarba, prea din cale 
afara naiv; daca din nepricepere, incapabil - in toate cazurile 
si dansul e foarte vinovat. 


Dar numai atátea am gásit eu la Teatru? 

Dar risipele? dar favorurile? dar incapacitatea 
profesionala? dar trandavia, dispretul datoriei, lipsa de 
discipliná, de ordine si de autoritate, duse páná la cea mai 
completá anarhie?... As putea da interesante amanunte 
publicului friand de dealde astea, dar i le rezerv pentru la 
vreme. 

O sa-mi ziceti insa ca nu e frumos ce fac eu acuma, ca nu e 
bine sá mai acuz pe niste oameni deja osánditi si executati, 
ca e de prisos sa mai denunt si combat o sistema deja 
rasturnata. Asa ar fi, daca acea sistema n-ar gási inca 
interesati care sa o regrete, si daca acei executati s-ar 
astampara şi m-ar îngădui pe mine, care până acuma n-am 
făcut nici bine nici rău, să încep măcar a face ceva. Să încep 
a lucra şi apoi să mă critice, fie chiar nevolnicii şi rău 
făcătorii; dar să mi dea pace să încep. A critica şi invinováti 
chiar pe nedrept lucrarea cuiva, mai merge; dar a-l sfăşia 
când de-abia se pregăteşte a lucra, asta este culmea lipsei 
de spirit. Nedrept, bine! dar stupid... asta e rău! 

Căci, ia să vedem ce este această furtună contra mea, 
această goană al cărei scop se vede cât de colo a fi să nu pot 
eu nici începe lucrul. 

De la oameni din rândul publicului impartial sá vie 
aceasta? Nu e de crezut. Eu publicului nu pot îndeajuns să-i 
mulţumesc de cât m-a încurajat şi de câte simpatii, poate 
prea calde în raport cu meritele mele reale, mi-a acordat ca 
autor dramatic, ca om de teatru adică. 

Goana aceasta aci ia forma mașinatiilor şi zgomotelor 
surde, a bârfelilor triviale, a denuntárilor maloneste, a 
scrisorilor anonime pline de injuraturi si de amenintari, de 
atacuri cu mana armatá; aci se traduce apoi in notite de 
gazeta brodate cu impunsaturi nervoase, adesea puierile, in 
informatii nascocite si absurde, in injurii brutale chiar. De 
unde sa fi pornind toata aceasta campanie? 

Eu am cuvinte sa banuiesc ca ea vine de la aceia care s-au 
dus, aliati, poate, cu aceia care ar fi vrut sa vie. La acestia 
apoi se mai aliaza poate si cáteva persoane (din fericire 

putine la numar) care, prin caderea sistemei vechi de 
dezordine si gheseftarie, - scuzati-mi acest termen, nu 
gásesc altul mai propriu, - sunt puse ín neputintá de a-si mai 
realiza in Teatru cástiguri nedrepte si arbitrare, sau a-si mai 
face micile capricii personale: Aceste persoane ma acuza cel 
putin mai precis de cát cei d-intái: bárbatii spun cá merg cu 
spiritul de strictete la datorie si de ordine páná la asprime; 
femeile cá nu sunt destul de politicos si de galant. — E 
natural sa li se pará astfel unora deprinsi prea mult cu 
vechiul sistem. Dupa dezordine intrarea brusca pe calea 
ordinii, după îndelungă anarhie restabilirea autorităţii 
normale fac efect aspru, efect ce de alminteri îl face orice 
reacțiune în sensul bun al cuvântului; deocamdată cam 
doare, ce e drept, dar face pe urmă bine. Aşa se întemplă şi 
cu copiii prea mult rasfatati când dau de ordinea severă a 
şcolii regulate. 

Dar această stricteţe mi-o impun şi mie însumi, tocmai 
pentru ca să n-aibă nimeni încotro. Intru dimineaţa la opt 
ceasuri în Teatru, lucrez în birou până la 11; la 11 precis 
trec în sala probelor, unde dirijez cu regizorul, d. Gusty, 
repetiţia până la 3 d. am. De la 3 până la 6 Teatrul e închis, 
avem o pauză. La 6 precis nici un minut mai târziu, sunt în 
sala probelor, unde lucrez cu cea mai amănunţită luare 
aminte la pregătirea spectacolelor. Viu cel d-intâi în Teatru şi 
ies cel din urmă, când s-a sfârşit repetiţia de seară la 10 
ceasuri. 

Oamenii de serviciu şi artiştii pot să ateste despre aceasta. 

lată ca muncă materială. 

Acuma, de priceput, ce să zic? Omul e om, şi nu-mi vine a 
zice tocmai că nu mă pricep la a alege, ba la nevoie chiar a 
face o piesă de teatru, a o pune în scenă, a conduce 
personalul artistic. 

Dar în sfârşit, astea le va vedea publicul impartial, se 
înţelege că vorbesc aci de publicul care plăteşte, nu de 
publicul care vine gratis la teatru. Acela va judeca la iarnă, 
dacă am ştiut organiza aparatul, după cum acesta va 
funcţiona. 


Cu multá emotiune, se intelege, astept judecata publica, 
dar nu tocmai lipsit de incredere. 

Teatrul - ori cát le-ar párea de ráu unora de aceasta - se 
va deschide dar ca de obicei, la 1 octombrie. Nu suntem inca 
fixati cu care piesă vom începe; e probabil însă că vom 
incepe ori cu ,Agaki Flutur”, comedie in 3 acte de d. 
Alecsandri, rolul principal tinut de d. Anestin, sau cu ,,Regele 
Lear”, tragedie in 5 acte de Shakespeare, rolul principal d. I. 
Petrescu. 

Dupa acestea, vor urma pe rand: Manevrele de toamna; 
Toti pentru unul si unul pentru toti; Politicalele; Adevar, dar 
cu masura; Trei Palarii; Oaia ratacita; Femeile noastre, 
comedii; Macbeth; Pascal Fargeau; Bastardul; Fiica d-lui 
Fabritiu, tragedii si drame; poate si Visul unei nopti de vara 
cu muzica lui Mendelsohn, redusa se intelege intr-un mod 
rational la proportiile mijloacelor noastre; iar mai tarziu, pe 
langa altele, si o comedie noua de subscrisul, la care acuma 
chiar lucrez. Stagiunea, se va inchide ca de regula intre 1 
Aprilie si 1 Mai. 

Sa nu uit a spune un lucru. E adevarat ca din cauze 
neatarnate de vointa Directiunii, si chiar nici de vointa d-lor 
proprie - vreo doi trei artisti buni ne lipsesc in anul acesta. 
La aceasta regretabila imprejurare, Directia a cautat sa 
remedieze luánd alti artisti de deosebite genuri, dar tot asa 
de cunoscuti ca buni, pe care chiar publicul dorea de mult 
sa-i vada pe scena Teatrului National; e destul sa pomenim 
de dd. Anestin si Hagiescu. Afara de asta, Directia a cautat 
sá intrebuinteze mai bine ca in trecut niste talente marcante, 
ce páná acuma státeau cam prea ascunse in umbra rolurilor 
de a doua mána. Astfel, ín stagiunea aceasta, d. Petrescu— 
care a jucat anii trecuti asa de bine pe Macduff in 
»Macbeth,” pe Actorul in ,Hamlet”, pe Bătrânul Moor în 
„Briganzii” - va juca pe Regele Lear pe Fabriciu si pe Pascal 
Fargeau si alte prime roluri forte. 

Cunoscatorii de teatru si in general publicul amator vor 
intelege cát e de avantajos acest sistem de a da drumul 
tuturor talentelor sa-si faca evolutia completa. 

Asadar, ne-am inteles? — N-aiba nimeni grijá, si mai cu 
seama cei ce nu o au sincerá, ca Teatrul nu va merge. 

Un confrate al d-v. má înghimpa mai deunăzi cu o 
informatie, ín care spunea cum cá s-ar putea prea bine ca 
Teatrul nici sá nu mai inceapa. Aceasta nu o stia d-sa din 
proprie cercetare, nu; i-o spusese un amic al d-sale, care, 
zice d-sa, e „un bărbat competent”; - cine o fi acel bărbat 
competent, nu putem nici macar banui, de vreme ce, slavá 
Domnului! care dintre noi toti, cetatenii regatului, nu are 
„un amic” si nu este un „bărbat competent”? 

Aceasta informatie este - cum sa zic mai bine? — o nerozie 
rautacioasa sau o rautate neroada? fiindca cine inventeaza 
tendentios asa absurditati nu poti sti ce e mai mult, rau ori 
nerod. Oricum ar fi insa, nerod ori rau, putin importa, daca 
odată amicul d-sale afirmă ca d-sa, este un bărbat 
competent. Pe acesta îndeosebi îl învităm, cu tot respectul ce 
se datoreşte unui „bărbat competent” ca d-sa, a veni măcar 
la deschiderea şi închiderea stagiunii noastre. 

Sfârşesc. 

M-am crezut dator să fac astă întâmpinare dintr-o singură 
dată la tot ce s-a spus şi şoptit pe socoteala Teatrului şi a 
mea. Nu am scăpat din gând pe nici unul dintre rauvoitorii 
mei; fiecare, sper, îşi va găsi aci şirul care-l priveşte; nu cred 
ca vreunul să se poată îndoi că am făcut nepolitetea de a-l 
uita. 

La orişice s-ar mai spune sau sopti de aci încolo, voi 
răspunde tocmai la primăvară, după închiderea stagiunii, 
căci acuma sunt prea ocupat cu afacerile Teatrului, nu am 
vreme de pierdut cu polemici şi cancanuri. 

Daţi-mi voie sa vă mulţumesc, iubite confrate, de 
ospitalitatea gratioasä cu care mi-aţi acordat acest loc în 
coloanele dv. și să vă strâng mâna cu toată stima. 


I. L. CARAGIALE. 
Directorul General al Teatrului Naţional. 
Bucureşti, 
1888, August 22. 


BUCURESCI : 
TIPOGRAFIA CURTEI REGALE, F. GOBL FII 
12, Pasagìul Român 
1888. 


10 


